Kirjastoauto kiertää Lieksan korpikylissä | Elävä arkisto | yle.fi
Julkaistu 14.11.2007 - 11:00 . Päivitetty 30.11.2018 - 10:05
Kirjailija Heikki Turunen astuu mukaan puhumaan kirjallisuudesta, kun matkataan kirjastoauton kyydissä Simpauttajan maisemissa Lieksassa.
Vuonna 1986 valmistuneessa Kulttuuriruutu-ohjelmassa seurataan kirjastoauton arkea laajassa, yli neljäntuhannen neliökilometrin pohjoiskarjalaisessa kaupungissa Lieksassa.
Kirjastoauto onkin kauppa-auton tapaan tärkeä osa ihmisten elämää korpikylissä, joista saattaa olla viisikymmentäkin kilometriä Lieksan keskustaan.
Ohjelmassa kuullaan mielenkiintoisia tarinoita kirjallisuuden harrastamisesta. Lieksalainen Heikki Ovaskainen kertoo lukevansa venäläisiä klassikoita tutkiakseen 1917 vallankumouksen syitä.
Heikki Turusen Soakkunoita-kirjassa 1960-luvulla kovana kiroilijana tunnettu Veikko Hämäläinen puolestaan kertoo olevansa kova noitumaan edelleen. Turunen on myös ohjelmassa itse mukana Lieksan kirjastoauton kiemuraisilla reiteillä vaihtamassa mielipiteitä kirjoista.
Kirjastoautolla on kirjojen jakamisen lisäksi vahva merkitys lasten ja nuorten vapaa-ajan vietossa. Viikonloppuisin auto muuttuu nuorisobussiksi.
Liekasassa Kätkäläisen korvasi vuonna 2016 uusi kirjastoauto Hilippa
Wikipedia: Kirjastoauto
lieksalaiset
Hilkka Karttunen
Onni Rantakuusi
Bertta Toivonen
Kulttuuriruutu 5: Kulttuurikierros susirajalla - 29.11.2018
Maanantai 3.12.2018 12:03 Yle Teema Fem